2.

Prilagodbe odredaba članaka 1. do 5. Uredbe zamjenjuju se sljedećim: (a) u članku 1. stavku 1., dodaje se „ili odgovarajuće odredbe u Protokolu 21 uz Sporazum o EGP-u” nakon riječi „ne dovodeći u pitanje članak 22.”; nadalje, izraz „dimenzija Zajednice” zamjenjuje se izrazom „dimenzija Zajednice odnosno EFTA-e”; (b) u članku 1. stavku 2., izraz „dimenzija Zajednice” zamjenjuje se izrazom „dimenzija Zajednice odnosno EFTA-e”; nadalje, izraz „promet u Zajednici” zamjenjuje se izrazom „promet u Zajednici ili EFTA-i”; u posljednjoj točki, izraz „država članica” zamjenjuje se izrazom „država članica EZ-a ili EFTA-e”; (c) u članku 1. stavku 3., izraz „dimenzija Zajednice” zamjenjuje se izrazom „dimenzija Zajednice odnosno EFTA-e”; nadalje, izraz „promet u Zajednici” zamjenjuje se izrazom „promet u Zajednici ili EFTA-i”; u članku 1. stavku 3. točkama (b) i (c) te u posljednjoj točki članka 1. stavka 3., izraz „država članica” se zamjenjuje izrazom „država članica EZ-a ili EFTA-e”; (d) članak 1. stavci 4. i 5. se ne primjenjuju; (e) u članku 2. stavku 1., prvoj točki, izraz „zajedničko tržište” zamjenjuje se izrazom „primjena Sporazuma o EGP-u”; (f) u članku 2. stavku 2., na kraju, izraz „zajedničko tržište” zamjenjuje se izrazom „primjena Sporazuma o EGP-u”; (g) u članku 2. stavku 3., na kraju, izraz „zajedničko tržište” zamjenjuje se izrazom „primjena Sporazuma o EGP-u”; (h) u članku 2. stavku 4., prva točka, izraz „zajedničko tržište” zamjenjuje se izrazom „primjena Sporazuma o EGP-u”; (i) u članku 3. stavku 5. točki (b), izraz „država članica” zamjenjuje se izrazom „država članica EZ-a ili EFTA-e”; (j) u članku 4. stavku 1., izraz „dimenzija Zajednice” zamjenjuje se izrazom „dimenzija Zajednice ili EFTA-e”; nadalje, u prvoj rečenici se „u skladu s člankom 57. Sporazuma o EGP-u” dodaje nakon riječi „… treba notificirati Komisiji”; (k) u članku 5. stavku 1., posljednja se točka zamjenjuje sljedećim: „Promet u Zajednici ili u državi članici EZ-a uključuje proizvode prodane i usluge pružene poduzećima ili potrošačima, u Zajednici ili u slučajem određenoj državi članici EZ-a. Isto se primjenjuje na promet na državnom području država članica EFTA-e u cjelini ili neke države članice EFTA-e”; (l) u članku 5. stavku 3. točki (a), posljednja se točka zamjenjuje sljedećim: „Promet kreditne ili financijske institucije u Zajednici ili državi članici EZ-a uključuje stavke prihoda, kako su gore definirane, koje su primljene od ogranka ili dijela te institucije koja je poslovno nastanjena u Zajednici ili slučajem određenoj državi članici EZ-a. Isto se primjenjuje na obrtaj kreditne ili financijske institucije na državnom području država članica EFTA-e u cjelini ili neke države članice EFTA-e.”; (m) u članku 5. stavku 3. točki (b), posljednja rečenica „… bruto premije primljene od rezidenata Zajednice odnosno od rezidenata jedne države članice uzimaju se u obzir” se zamjenjuje sljedećim: „… bruto premije primljene od rezidenata Zajednice odnosno od rezidenata jedne od država članica EZ-a uzimaju se u obzir. Isto se primjenjuje na bruto premije primljene od rezidenata na državnom području država članica EFTA-e u cjelini odnosno od rezidenata jedne države članice EFTA-e.”